
KRAJEVNA SKUPNOST KROMBERK - LOKE

Kromberk, Ulica Vinka Vodopivca 90

5000 Nova Gorica

ks.kromberk.loke@siol.net
Datum:  30. 6. 2026

Z A P I S N I K
21. redne seje sveta Krajevne skupnosti Kromberk - Loke, ki je potekala dne 30. 6. 2026, s pričetkov ob 19.00 uri, v Domu kulture v Kromberku.

Sejo je vodil Žarko Leban.

Prisotni: Žarko Leban, Barbara Furlani, Srečko Humar, Vasja Simčič, Damijan Winkler 
Odsotni:  Marko Brezavšček, Tim Timotej Ambrož, Simon Pavlin, Suzana Madon Pinosa
Dnevni red:
1. Pregled realizacije sklepov 20. redne seje sveta KS

2. Obravnava vlog krajank in krajanov KS

3. Potrditev Rebalansa-1 proračuna MONG za leto 2026

4. Razno

K točki 1:
Pregledana je bila realizacija sklepov 20. redne seje sveta KS. Ugotovljeno je bilo, da so bili realizirani vsi sklepi razen sklepa k točki 5. Realizacijo tega sklepa se znova preveri na naslednji seji.
K točki 2:
Žarko Leban je prisotne seznanil s pobudami krajank in krajanov, ki so prispele na KS v času od zadnje seje. Večina pobud se tokrat nanaša na težave z zamakanjem hiš pod ulico Vinka Vodopivca in meteorno vodo ob Iztokovi ulici pa tudi s prisotnostjo divjih prašičev ob naselju bratov Hvalič.
Sklep: Žarko Leban odide na MONG in pristojnim še osebno predstavi težave prebivalcev Ulice Vinka Vodopivca in Iztokove ulice ter jih spomni na dogovarjanja, ki so se v preteklosti že izvajala na temo meteornih voda na tem območju.

Sklep: Žarko Leban pokliče predstavnika Lovske družine Gorica in ga seznani s prisotnostjo divjih prašičev ob naselju bratov Hvalič.
K točki 3:
Žarko Leban je povedal, da je bila KS s stani MONG obveščena, da je bil v Uradnem listu, št. 759/26 z dne 27. 5. 2026, objavljen Odlok o rebalansu proračuna Mestne občine Nova Gorica za leto 2026 – Rebalans-1.
Sklep:  Rebalans-1 proračuna Mestne občine Nova Gorica za leto 2026 je bil sprejet na seji Mestnega Sveta 21. 5. 2026. Ugotavljamo, da je v okviru Rebalansa-1 proračuna Mestne občine Nova Gorica za leto 2026 sprejet tudi Rebalans-1 proračuna Krajevne skupnosti Kromberk - Loke za leto 2026.
K točki 4:
K tej točki je bila s strani predsednika sveta KS podana informacija, da je v KS na novo nameščen še en defibrilator in sicer pri cerkvi v Lokah. Poleg tega sta bila sprejeta naslednja sklepa:
1. Žarko Leban in Srečko Humar pri pristojnih na MONG preverita možnosti za razširitev dela cesta nad križiščem za Kekec.

2. Srečko Humar preveri pripravljenost MONG in lastnikov za odkup in prodajo zemljišč med Kekčevo potjo in zaselkom Podškol z namenom kategorizacije in ureditve te ceste.
Seja je bila zaključena ob 20.30 uri.

Žarko Leban

